उदयपुर। मुख्यमंत्री अशोक गहलोत मंगलवार को उदयपुर में थे। उन्होंने यहां महाराणा प्रताप जयंती समारोह सहित कई आयोजनों में भाग लिया। एमबी अस्पताल के कार्डियोलॉजी विभाग में हार्ट अस्पताल समारोह में कई कार्यकर्ताओं ने जिंदाबाद के नारे लगाए तो सीएम ने उनको टोका।
बार-बार समझाने के बाद भी नहीं रुके तो वे चलकर एक कार्यकर्ता के पास गए। उसे भीड़ से बाहर आने को कहा। इसके बावजूद नहीं मानने पर गुस्साए अशोक गहलोत कार्यक्रम छोड़कर बाहर चले गए। पीछे-पीछे कार्यकर्ता चल दिए। जैसे ही सभी कार्यकर्ता बाहर निकले गहलोत गेट बंद कर वापस आ गए और समारोह में हिस्सा लिया।
इसके साथ ही बाहर गेट पर पुलिस के अधिकारियों का पहरा बैठा दिया गया, जिससे कि कोई अंदर नहीं आ सके। इससे कई कांग्रेसी कार्यकर्ता नाराज हो गए। बाद में उन्हें इसका कारण यह बताया गया कि अस्पताल में मरीजों को असुविधा हो सकती थी, इसलिए उन्हें रोका गया।
फोटो: अस्पताल में नारेबाजी से रोकने पर भी नहीं माने कार्यकर्ता
hin_Deva hin_Deva hin_Deva hin_Deva